section_heading: Radna verzija filma i planovi za distribuciju
paragraph_text: Direktori su odbili pustiti film u distribuciju s tim trajanjem pa su ponovno razmišljali o otpuštanju Cimina. Međutim, Cimino im je obećao da će premontirati film te je potrošio cijelo ljeto i jesen 1980. godine kako bi to učinio. Na kraju je finalna verzija filma trajala tri sata i trideset i devet minuta (219 minuta). Budući da je originalni plan početka kino distribucije bio Božić 1979., kompanija United Artists odlučila je dati novi datum - početak zime 1980.